CELEX: 62014CN0551
Language: fi
Date: 2014-12-02 00:00:00
Title: Asia C-551/14 P: Valitus, jonka Arctic Paper Mochenwangen GmbH on tehnyt 2.12.2014 unionin yleisen tuomioistuimen (viides jaosto) asiassa T-634/13, Arctic Paper Mochenwangen GmbH v. Euroopan komissio, 26.9.2014 antamasta tuomiosta

26.1.2015   
            
            
               FI
            
            
               Euroopan unionin virallinen lehti
            
            
               C 26/22
            
         Valitus, jonka Arctic Paper Mochenwangen GmbH on tehnyt 2.12.2014 unionin yleisen tuomioistuimen (viides jaosto) asiassa T-634/13, Arctic Paper Mochenwangen GmbH v. Euroopan komissio, 26.9.2014 antamasta tuomiosta
   (Asia C-551/14 P)
   (2015/C 026/27)
   Oikeudenkäyntikieli: saksa
   
      Asianosaiset
   
   
      Valittaja: Arctic Paper Mochenwangen GmbH (edustaja: Rechtsanwalt S. Kobes)
   
      Muu osapuoli: Euroopan komissio
   
      Vaatimukset
   
   
               1.
            
            
               Unionin yleisen tuomioistuimen 26.9.2014 asiassa T-634/13 antama tuomio on kumottava siltä osin kuin siinä hylätään kanne.
            
         
               2.
            
            
               Ensimmäisessä oikeusasteessa esitetyt kannekirjelmän vaatimukset on hyväksyttävä kumoamalla Euroopan parlamentin ja neuvoston direktiivin 2003/87/EY 11 artiklan 3 kohdan mukaisista kansallisista täytäntöönpanotoimenpiteistä päästöoikeuksien jakamiseksi maksutta siirtymäaikana 5.9.2013 annetun komission päätöksen (C(2013) 5666, 2013/448/EU) (1) 1 artiklan 1 kohta siltä osin kuin siinä hylätään liitteessä I olevassa A kohdassa mainitun laitoksen, jonka laitostunnus on DE000000000000563, sisällyttäminen Saksan komissiolle direktiivin 2003/87/EY (2) 11 artiklan 1 kohdan mukaisesti toimittamaan luetteloon direktiivin 2003/87/EY soveltamisalaan kuuluvista laitoksista, sekä vastaavat näille laitoksille maksutta jaettavien päästöoikeuksien alustavat vuosittaiset kokonaismäärät.
            
         
               3.
            
            
               Toissijaisesti 1 kohdassa mainittu tuomio on kumottava ja asia on palautettava unionin yleiseen tuomioistuimeen
            
         
               4.
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja väittää, että unionin oikeutta on rikottu unionin tuomioistuimen perussäännön 58 artiklan 1 kohdan 2 virkkeen kolmannessa vaihtoehdossa tarkoitetulla tavalla. Unionin yleinen tuomioistuin ei ole ottanut huomioon perusoikeuksia eikä suhteellisuusperiaatetta ja se on katsonut unionin oikeuden kanssa yhteensoveltuvaksi, että komissio hylkäsi maksutta jaettavien päästöoikeuksien jakamisen jäsenvaltion kohtuutonta rasitusta koskevan lausekkeen perusteella. Riitautettu tuomio loukkaa EU:n perusoikeuskirjan 16 ja 17 artiklasta ilmeneviä valittajan oikeuksia.
   Valittaja väittää esitetyn valitusperusteen yhteydessä, ettei komissio ole säätäessään päästöoikeuksien jaosta maksutta päätöksessä 2011/278/EU (3) huolehtinut riittävästä henkilökohtaisesta perusoikeussuojasta. Päästöoikeuksien jako maksutta tapahtuu päätöksen 2011/278/EU mukaan standardoitujen laskentakertoimien avulla. Päätöksessä ei kuitenkaan ole säännöksiä, jotka mahdollistaisivat maksuttomien lisäpäästöoikeuksien jakamisen sellaisissa tapauksissa, joissa jako standardoituja laskentakertoimia käyttäen johtaa poikkeuksellisiin kustannuksiin tai kohtuuttomaan rasitukseen yksittäistapauksessa.
   Kanteen hylkääminen loukkaa perusoikeuskirjan mukaisia perusoikeuksia ja suhteellisuusperiaatetta. Unionin yleinen tuomioistuin on ottanut huomioon vain päästöoikeuksien kaupan järjestelmän ja jakojärjestelmän tavanomaisen rasitusvaikutuksen päätöksen 2011/278/EU mukaisesti. Unionin yleinen tuomioistuin on unionin tuomioistuimen oikeuskäytännön vastaisesti jättänyt valittajan henkilökohtaisen perusoikeussuojan täysin huomioon ottamatta.
   
      (1)  EUVL L 240, s. 27.
   
      (2)  Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annettu Euroopan parlamentin ja neuvoston direktiivi 2003/87/EY (EUVL L 275, s. 32).
   
      (3)  Päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti 27.4.2011 annettu komission päätös (EUVL L 130, s. 1).